ज्यूरी के दूसरे सदस्य इस बात को मानने से इंकार कर देते हैं - उनका कहना था कि उस महिला को चश्मा लगा ही नहीं है तो छिपाने की बात कहाँ से आती है। तब चश्मा लगाने वाली बात की पैरवी करने वाला सदस्य इस महिला गवाह की एक छोटी सी बात को सबके सामने लेकर आता है. वह कहता है कि जिस तरह से महिला अपने नाक पर बार बार उंगली फिरा रही थी उससे लगता है कि वो चश्मा पहनती है। खास बात ये है कि उस दिन वो महिला जिस तरह से गवाही देने के लिए तैयार हो कर आई थी, उससे लगता है कि वह एक आम महिला है जिसे पहली बार खास बनने का मौका मिल रहा था और वो इसे गंवाना नहीं चाहती थी। अगर वो चश्मा पहन कर आती तो उसकी इस बात को पहली ही बार में नकार दिया जाता कि उसने आरोपी को चाकू घोंपते हुए देखा है। औऱ इस तरह केस में उसकी अहमियत खत्म हो जाती।